OzLabs/hebrew-wiki-articles huggingface dataset:
מרק בלזברג

מרק בלזברג (באנגלית: Marc Belzberg, נולד בשנת 1954) הוא איש עסקים קנדי-ישראלי, מייסד הארגון "משפחה אחת" ותורם רבות לגופי ימין ישראלים ולהתנחלויות.

==קורות חייו==
מרק בלזברג נולד באדמונטון, קנדה, לאיש העסקים והנדבן סמואל בלזברג ואשתו פרנסס, הבכור מארבעת ילדיהם. בשנת 1968 עברה המשפחה לוונקובר, שם הקים אביו, עם שני אחיו, אימפריה פיננסית שהתרחבה גם לתחום הנדל"ן. בבעלות המשפחה נכסים רבים בארצות הברית וקנדה. בלזברג הבן הוא גיסו לשעבר של איש העסקים הקנדי מתיו ברונפמן, שהיה מבעלי השליטה בבנק דיסקונט.

סמואל בלזברג תמך בחיי הקהילה היהודית בקנדה ובארצות הברית. הוא העניק מלגות לסטודנטים באוניברסיטת סיימון פרייזר , תרם לבתי כנסת בקנדה, השקיע במוסדות חינוך, בהן תלמוד תורה בוונקובר , וכן בבתי ספר יסודיים ותיכוניים. כמו כן תרם לקרן מרכז שמעון ויזנטל ולמוזיאון הסובלנות בלוס אנג'לס .

מרק בלזברג קיבל חינוך יהודי חילוני. הוא היה פעיל בתנועת הנוער של ההסתדרות הציונית הדסה, ובגיל 16 נשלח לגור בישראל במשך שנה, ולמד בכפר הילדים והנוער ויצו קנדה הדסים.

לאחר שובו לקנדה פגש רב מקומי שלימד אותו על ההיסטוריה והדת היהודית, והוביל אותו להחלטה לחזור בתשובה. לאחר סיום לימודיו התיכוניים שב לישראל למשך שנה ולמד בישיבת הר עציון.

==פעילות עסקית==
בגיל 19 נסע בלזברג לארצות הברית וסיים תואר ראשון במנהל עסקים באוניברסיטת ניו יורק. במהלך שנות השמונים היה שותף במספר קרנות הון סיכון בניו יורק והפך למיליונר.

בשנת 1991 עלה לישראל עם משפחתו והחל להשקיע בחברות היי-טק. עד שנת 2006 היה מבעלי חברת "אי-סים", שנמכרה למודו אלקטרוניקס. לאחר מכן השקיע במיזמים בתחום המכשור הרפואי. הוא החזיק במחצית ממניות חברת ODF שנמכרה לחברת אס.די.אס בשנת 2011.

==פעילות פוליטית וחברתית==
בלזברג מרבה לתרום לגופי ימין בישראל ולהתנחלויות. בין היתר תמך בעמותת עטרת כהנים, והיה דירקטור בעיתון "ג'רוזלם פוסט" כאשר העיתון היה בבעלות קבוצת הולינג'ר הקנדית, והוביל קו ימני מובהק. בלזברג הוא גם אחד התורמים הבולטים לארגון ידידי צה"ל בארצות הברית (FIDF), המזרים מדי שנה עשרות מיליוני דולרים לצה"ל, ולארגון "מבראשית" המארגן את סיורי "מסע ישראלי".

בלזברג הוא ממייסדי הארגון "משפחה אחת" המסייע לנפגעי טרור ובני משפחותיהם. בעבר תרם כספים לחברי כנסת מהליכוד, בהם משה יעלון, גלעד ארדן ויולי אדלשטיין.

כמו כן כיהן כיושב ראש תנועת בני עקיבא.

לפי ממצאי פרשת ביביטורס, בלזברג מימן את נסיעתם של בנימין ושרה נתניהו ללונדון בשנת 2007, ונשא בעלות אירוחם שהסתכמה בכ-60 אלף דולר, שמומנו מתקציב הארגון "משפחה אחת". לפי התחקיר, באותה נסיעה מימן הארגון את עלות המלון, רכב צמוד, נהג ומכשיר טלפון.

==חיים אישיים==
מרק בלזברג נשוי לשנטל בלזברג, ילידת בלגיה שעלתה לישראל בשנת 1985. הם נישאו בשנת 1986 והתגוררו בניו יורק. שבו לישראל בשנת 1991, ומאז הם מתגוררים בירושלים. לזוג שבעה ילדים ומספר נכדים.

בתו, טליה בלזברג, נשואה לאריאל, בנו של הרב מרדכי אלון, ממייסדי ארגון "מבראשית" הממומן על ידי בלזברג.

מרק בלזברג הוא צמחוני.

==הערות שוליים==

קטגוריה:אנשי עסקים יהודים קנדים
קטגוריה:נדבנים ישראלים
קטגוריה:צמחונים ישראלים
קטגוריה:ירושלים: אישים
קטגוריה:ישראלים ילידי קנדה
קטגוריה:עולים בשנות ה-1990
קטגוריה:בוגרי אוניברסיטת ניו יורק
קטגוריה:משקיעי הון סיכון ישראלים
קטגוריה:ישראלים שנולדו ב-1954
Peru Two

Peru Two הן שתי נשים בריטיות (מיקאלה מקולום קונולי ומליסה רייד), שקיבלו כינוי זה, לאחר שנעצרו בשנת 2013 בפרו והואשמו בניסיון להברחת 11 קילו קוקאין מפרו. השתיים נידונו לשש שנים ושמונה חודשי מאסר. הפרשה זכתה לכיסוי תקשורתי רחב בבריטניה, פרו וברחבי העולם.

==השתלשלות הפרשה==
מיקאלה מקולום מדנגנון שבצפון אירלנד ומליסה רייד מלנזי שבסקוטלנד, שתיהן בנות 20 הגיעו לפרו בטיסה מספרד. השתיים נעצרו ב-6 באוגוסט 2013 בדרכן חזרה לספרד בחשד לסחר בסמים בנמל התעופה הבינלאומי חורחה צ'אבס, נמל התעופה הראשי והגדול בפרו.

השתיים הכחישו תחילה את המיוחס להן, וטענו כי אולצו להעביר את הסמים, לאחר שנחטפו באי איביזה ממנו יצאו.

השתיים עמדו בפני עונש מאסר שיכול להגיע לעד 15 שנים בבית סוהר. הן הודו באשמה ובדצמבר 2013 נידונו בעסקת טיעון לשש שנים ושמונה חודשי מאסר בגין הברחת קוקאין בשווי של מיליון וחצי ליש"ט.

מקולום שוחררה במרץ 2016 לאחר שבקשתה לשחרור מוקדם התקבלה. רייד שוחררה בשחרור מוקדם ביוני 2016.

==סיקור תקשורתי==
מעצר שתי הצעירות קיבל סיקור תקשורתי נרחב בפרו,
בריטניה, אירלנד, וברחבי העולם.
סרט דוקומנטרי ששודר באוגוסט 2018, ועסק בדרכים בהן מפותים צעירים ללא עבר פלילי להבריח קוקאין לאירופה, הציג את המקרה של שתי החברות.

באוקטובר 2019 הוציאה מיקאלה מקולום את הספר You'll Never See Daylight Again אודות הפרשה.

==קישורים חיצוניים==
* 

==הערות שוליים==

קטגוריה:סוחרי סמים
קטגוריה:פרו
קטגוריה:נשים בריטיות
השיטפונות בערי חוף בישראל (2020)

שוטרים מפנים תלמידי בית ספר באמצעות משאיות
חילוץ רכב ששקע בשיטפון
פעילות כוחות הביטחון בחורף 2020
בחורף בישראל במהלך החודשים דצמבר 2019 וינואר 2020 נרשמו אירועים חריגים ובהם שיטפונות. בעוד בדרום נמדדו דווקא כמויות משקעים נמוכות מן הממוצע החודשי, בצפון ובמרכז נרשמו כמויות גבוהות במיוחד וחריגות. מזג האוויר התבטא בעיקר ברוחות חזקות וגשמים רבים, ותשתיות עירוניות לקויות וחוסר מוכנות של מוקדי החירום וההצלה גרמו לנזק רב בערי ישראל.

== רקע ==
אירועי הגשם קרו בין 25 בדצמבר ל-10 בינואר. והם ברום התחלקו בין 3 פרקי גשם.
בעוד באזור גוש דן והשרון ירד הגשם לפרקים קצרים יחסית, וכלל הפוגות משמעותיות ודי ארוכות, בגליל ירד גשם מתמשך וכמעט ללא הפוגות. תנודתיות זו, פגעה בשני המחוזות - הגשם במרכז ירד אמנם לפרקים אך היה מסיבי וקשה, והגשם בצפון כמעט ולא פסק לרדת במשך שעות רבות לאורך ימים. מערכות הביוב והניקוז הוצפו ורחובות רבים הוצפו במים, וכתוצאה מכך הפכו בתים ללא ראויים למגורים ומכוניות רבות הושבתו. על אף ההתייחסות התקשורתית והציבורית לחודש ינואר כאילו בו פקדה המערכת החורפית את ישראל, למעשה החלה המערכת כבר בחודש דצמבר, אז נמדדו כמויות משקעים גבוהות ומאפיינים חורפיים קשים.

== נזקים ==
=== נהריה ===
הנזקים המשמעותיים ביותר ניכרו בנהריה, בה עלה נחל געתון על גדותיו והציף רחובות רבים באזור מרכז העיר. ב-8 בינואר, בשיא השיטפונות, ביקש ראש העיר רונן מרלי מהתושבים שלא לצאת מבתיהם. כתוצאה מהשיטפונות נספה אחד מתושבי העיר, נלכדו מאה תלמידי בית ספר בעיר בתוך בית ספרם, וחולצו מספר שעות לאחר תום הלימודים בסיוע לוחמי צה"ל.. ביום למחרת, ה-9 בינואר, בוטלו הלימודים בעיר, מחשש לשיטפונות נוספים. מרלי העריך את עלות הנזקים בין 200 ל-300 מיליון שקלים.

=== הנגב ===
באחד מבסיסי חיל האוויר בנגב, על אף קרבת הבסיס לנהר והחשש להצפתו, לא פונו מטוסי הקרב מההאנגרים בהם אוחסנו ואלו התמלאו מים והשביתו את המטוסים. הצנזורה הצבאית מנעה את פרסום הידיעה לעיתונות ולכלי התקשורת, אך זו פורסמה לבסוף ועוררה דיון ציבורי נרחב בדבר המחדל.

=== כללי ===
בסך הכל נגרמו כתוצאה מהמערכת 7 קורבנות בנפש בכל רחבי ישראל, כולם כתוצאה מאירועי טביעה.

== השפעות חיוביות ==
על אף נזקיה ברכוש ובחיי אדם, היו למערכת היו גם תוצאות מועילות - הגירעונות שנוצרו בכמויות הגשם בעקבות חודשי אוקטובר ונובמבר השחונים ב-2019 הצטמצמו לחלוטין ואף עלו על הממוצע, וכמעט כל מאגרי המים בצפון ישראל ובבקעות השונות התמלאו לחלוטין. כמו כן, עלה מפלס הכנרת, והתקרב לקו האדום העליון: מתחילת המערכת החורפית באמצע דצמבר, עלה המפלס ב-2.37 מטרים, מהם 1.27 מטרים בחודש ינואר לבדו, כשב-8 בינואר עלה ב-23 ס"מ תוך יממה אחת בלבד. בסך הכל עלה מפלס האגם לגובה הרב ביותר מזה 15 שנים. בחודש מאי היה מפלס הכנרת 10 סנטימטרים בלבד מהקו האדום העליון לאחר שנתיים עתירות גשמים (2018/19, 2019/20), שבאו לאחר 5 שנות בצורת קשות.<ref></ref> נוסף על כך, שלג רב ירד בחרמון, רמת הגולן ובכמה מהרי המרכז והצפון.

גם בנחלים נרשמו ספיקות גבוהות. למשל, נחל השופט זרם בספיקה של 19 מ"ק לשנייה. דבר דומה קרה גם בנחל הקישון ונחל תנינים. הזרימה החריגה חידשה את ימיהן של ביצות ואגמים באזור.

למרות מיעוט הגשמים בנגב, עלו הכמויות על הממוצע הרב שנתי בעקבות אירועי גשם נוספים בפברואר ומרץ. עונת הגשם 2019/20 הסתיימה כעונה עתירת גשמים עם כמויות של 130% במרחב ארצי.

== קישורים חיצוניים ==

== הערות שוליים ==

קטגוריה:2020 בישראל
קטגוריה:ישראל: שיטפונות
קטגוריה:החורף בישראל
קטגוריה:2019 בישראל
הברית הבין-לאומית לאוניברסיטאות מחקר

הברית הבין־לאומית לאוניברסיטאות מחקר (באנגלית: The International Alliance of Research Universities, בראשי תיבות: IARU) היא רשת שיתופית של 11 אוניברסיטאות מובילות, בין־לאומיות עתירות מחקר, החולקות חזונות דומים להשכלה גבוהה ובפרט חינוך מנהיגים עתידיים. הרשת נוסדה ב־14 בינואר 2006 כרשת שיתופית של 10 אוניברסיטאות מובילות ובינואר 2016 הצטרפה אוניברסיטת קייפטאון כחברה ה־11.<ref>IARU, [http://www.iaruni.org/about/about-iaru About IARU].</ref> החברים חתמו על מזכר הבנות לעסוק בפעילויות שונות הכוללות סטאז' בקיץ, שיתופי פעולה במחקר, השוואת שיטות עבודה מומלצות וזיהוי עמדות משותפות בנושאים מרכזיים. הברית יוזמת ומקיימת שיתופי מחקר בפרויקטים שונים שהתקימו בעבר<ref>IARU, [http://www.iaruni.org/research-initiatives/past-research-initiatives Past Initiatives].</ref> ובהווה.<ref>IARU, [http://www.iaruni.org/research-initiatives/aging Aging, Longevity and Health].</ref> החברים הסכימו כי על הברית לפעול בהתאם למערכת עקרונות.<ref>IARU, [http://www.iaruni.org/images/stories/About-IARU/IARU-Principles.pdf IARU's Principles].</ref> נשיאיו נפגשים מדי שנה במקום אוניברסיטאי מארח כדי לדון ביוזמות משותפות תחת הקטגוריות הבאות המגדירות את החזון המשותף:
* יוזמות חינוך גלובאלי<ref>IARU, [http://www.iaruni.org/for-students Global Education Initiatives].</ref>
* רשת מוסדית משותפת<ref>IARU, [http://www.iaruni.org/institutional-joint-working Institutional Joint Working].</ref>
* יוזמת קיימות<ref>IARU, [http://www.iaruni.org/sustainability Sustainability Initiative].</ref>
* קידום יוזמות מחקר<ref>IARU, [http://www.iaruni.org/research-initiatives Research Collaboration]</ref>

נשיאי הברית נבחרים לתקופה של שנתיים בסבב מתוך נשיאי האוניברסיטאות החברות בברית:<ref>IARU, [http://www.iaruni.org/about/presidents IARU Presidents].</ref>
בהשקה בחרו הנשיאים את סגן נשיא האוניברסיטה הלאומית של אוסטרליה, פרופסור איאן צ'אב , כיו"ר לשנים 2005–2008. פרופסור טן צ'ורה צ'ואן מהאוניברסיטה הלאומית בסינגפור, שימש כיו"ר לשנים 2009–2012. הוא הוחלף בשנת 2012 על ידי פרופסור ראלף אייכלר, 2013–2014 מ־ETH ציריך; פרופסור ראלף המינגסן, 2015–2016, מאוניברסיטת קופנהגן; פרופסור ניקולס דירקס 2017 מאוניברסיטת קליפורניה בברקלי; פרופסור קרול כריסטוס , 2017–2018, נשיאת אוניברסיטת קליפורניה בברקלי; פרופסור 2018–2020, נשיא אוניברסיטת טוקיו. היו"ר הנוכחי של IARU הוא פרופסור , סגן נשיא אוניברסיטת קיימברידג'.

== חברי הברית ==
האוניברסיטאות השותפות נכון לשנת 2022:<ref>IARU, [http://www.iaruni.org/about/members IARU Members].</ref>
* אוניברסיטת קיימברידג' , 
* אוניברסיטת אוקספורד , 
* אוניברסיטת ייל , 
* האוניברסיטה הלאומית של אוסטרליה , 
* אוניברסיטת קליפורניה בברקלי , 
* אוניברסיטת פקין 
* האוניברסיטה הלאומית של סינגפור 
* אוניברסיטת קייפטאון 
* אוניברסיטת קופנהגן 
* אוניברסיטת טוקיו 
* המכון הטכנולוגי של ציריך 

== ראו גם ==
* אוניברסיטאס 21
* איגוד אוניברסיטאות חבר העמים הבריטי
* ברית N5T
* ברית אוניברסיטאות יורו-טק
* ברית האוניברסיטאות האסיאתיות
* ברית פלוס
* הברית העולמית של אוניברסיטאות טכנולוגיות
* התאגדות אוניברסיטאות האוקיינוס השקט
* רשת אוניברסיטאות עולמית
* רשת אוניברסיטאות מטאריקי

== קישורים חיצוניים ==
* 

== הערות שוליים ==

*
קטגוריה:אוניברסיטאות ומכללות
יוסי אשכנזי

יוסי אשכנזי הוא קצין צה"ל במיל' בדרגת תת-אלוף, שכיהן בין השנים 2015–2019 כראש מספן הציוד בחיל הים הישראלי. בהיותו ראש מספן הציוד, נחתם בשנת 2015 חוזה להשקת ארבע הספינות מדגם סער 6 במספנות טיסנקרופ שבגרמניה.

בשנת 2019, השתתף אשכנזי בטקס השקת הספינה הראשונה בסדרה, אח"י מגן. טרם כהונתו כראש מספן הציוד, שירת במספר תפקידים בחיל הים וביניהם כראש מחלקת תאו"ל (תכנון, ארגון ולוגיסטיקה) וכמפקד מספנת חיל הים.

אשכנזי בוגר מגמת מכונה בקורס חובלים, בעל תואר בהנדסת מכונות מהטכניון ותואר שני במנהל עסקים.

<gallery>
File:ChorevAshkenazi.jpg|תא"ל יוסי אשכנזי, ראש מספן הציוד בחיל הים, מעניק לשאול חורב תעודת הוקרה על פעילות המרכז למען מספן הציוד.
INS Magen. XIV.jpg|אשכנזי בוחן את ספינת אח"י מגן במספנה בגרמניה, 2019
</gallery>

==קישורים חיצוניים==

==הערות שוליים==

קטגוריה:תתי-אלופים בחיל הים
קטגוריה:ראשי מספן הציוד
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו במאה ה-20
The Shadow of Your Smile

"The Shadow of Your Smile" (בעברית: "צל חיוכך"), הידוע גם בשם "Love Theme from The Sandpiper", הוא שיר פופולרי. את שיר הלחין ג'וני מנדל ואת המילים כתב פול פרנסיס ובסטר.<ref name="British Hit Singles & Albums"></ref> השיר בוצע לראשונה בסרט "אהבה למבוגרים בלבד" (The Sandpiper) משנת 1965, בנגינת סולו בחצוצרה של ג'ק שלדון. בהמשך הפך השיר ללהיט בביצוע טוני בנט (בעיבוד של ג'וני מנדל). השיר זכה בפרס גראמי לשיר השנה, ובפרס אוסקר לשיר המקורי הטוב ביותר. ב-2004 דורג השיר במקום ה-77 ברשימת השירים מתוך סרטים "מאה שנים... מאה שירים".

== גרסאות נוספות ==
* טוני בנט עם ג'ימי רואלס – באלבום "The Movie Song Album" (מ-1966).<ref name="standards"></ref>
* הדלפוניקס – באלבום "La La Means I Love You" (מ-1968)
* ננסי סינטרה – באלבום "How Does That Grab You?" (מ-1966)
* בני קרטר – באלבום "New York Nights" (מ-1995)
* בובי דארין – באלבום "Bobby Darin Sings The Shadow of Your Smile".<ref name="darin"></ref>
* ביל אוונס – באלבום "Further Conversations with Myself" (מ-1967)
* קלייר פישר – באלבום "Songs for Rainy Day Lovers".<ref name="fischer"></ref>
* אסטרוד ז'ילברטו – "The Shadow of Your Smile" (מ-1965).<ref name="astrud"></ref>
* אנגלברט המפרדינק – באלבום "A Man Without Love" (מ-1968)
* המפטון האווס – "I'm All Smiles" (מ-1966)
* האנק ג'ונס ואלווין ג'ונס – "Someday My Prince Will Come" (מ-2002)
* ג'וני מנדל וג'ק שלדון – פסקול הסרט "חולית" (1965)
* ג'וני מאטיס – באלבום "The Shadow of Your Smile" (מ-1966)
* וס מונטגומרי – באלבום "Bumpin'" (מ-1965)
* אוסקר פיטרסון – באלבום "Blues Etude" (מ-1966)
* להקת Pieces of a Dream – באלבום "Imagine This<ref name="Collar"></ref>
* להקת D_Train – באלבום "Music" (מ-1983)
* בוטס רנדולף – סינגל שהגיע למקום ה-93 במצעד בילבורד הוט 100 (מ-1966)<ref name="WhitburnSingles"></ref>
* ג'ק שלדון – באלבום "Listen Up" (מ-2006)
* ארצ'י שפ – באלבום "One For The Trane, Live in Donaueschingen" (מ-1967)
* אוליבר נלסון – באלבום "Sound Pieces" (מ-1967)
* אן ברטון – באלבום "Ballads and Burton" (מ-1969)
* סלנה ג'ונס – באלבום "In Hollywood - Making Love" (מ-1994)

== קישורים חיצוניים ==

== הערות שוליים ==

קטגוריה:שירי 1965
קטגוריה:שירי טוני בנט
קטגוריה:שירי ברברה סטרייסנד
קטגוריה:שירים באנגלית
קטגוריה:שירי נושא: אהבה
קטגוריה:שירים על חיוך
קטגוריה:זוכי פרס גראמי לשיר השנה
קטגוריה:זוכי אוסקר: השיר המקורי הטוב
רעידת האדמה באלזי (2020)

רעידת האדמה בנפת אלזי שבטורקיה הייתה רעידת אדמה שהתרחשה ב-24 בינואר 2020 ב-20:55:12 לפי השעון המקומי (17:55:12 בשעון UTC). ברעידת אדמה זו, שהייתה בעוצמה של 6.7 בסולם מגניטודה לפי מומנט, נהרגו לפחות 41 אנשים ולפחות 1,607 אנשים נפצעו.

מוקד רעידת אדמה היה בנפת אלזי שבטורקיה. עם זאת, רעידת האדמה הורגשה גם באיראן, אלבניה, ארמניה, גאורגיה, ישראל, לבנון, סוריה ועיראק.

== קישורים חיצוניים ==

== הערות שוליים ==

אלזי
2020
קטגוריה:2020 בטורקיה
Ultimate Collection (אלבום של אנסטייז'ה)

Ultimate Collection (בעברית: אוסף אלטימטיבי) הוא אלבום אוסף של הזמרת-יוצרת האמריקאית אנסטייז'ה.<ref name=":0"></ref> אלבום האוסף יצא לאור על ידי חברת התקליטים סוני מיוזיק אנטרטיינמנט ב-6 בנובמבר 2015.<ref name=":0" />

עם יציאתו נכנס האלבום אל המקום העשירי במצעד האלבומים הבריטי.<ref></ref>

== רקע ==
אלבום האוסף מכיל אוסף של שירים של הזמרת מכל השנים של הקריירה שלה בתוספת שני שירים חדשים: "Take This Chance" שגם שימש כסינגל הראשון מהאלבום וגרסת כיסוי לשיר "Army of Me" של הזמרת-יוצרת האמריקאית כריסטינה אגילרה.<ref name=":0" />

אף על פי שהאלבום כולל שירים של הזמרת מכל מיני שנים בקריירה שלה, ישנה היעדרות של שירים מתוך אלבומה Heavy Rotation, שנובע ככל הנראה מהעובדה כי הזמרת אמרה שלא אהבה את הסאונד שהוביל את האלבום ושהיא לא תשתמש בו יותר.<ref name=":0" />

אלבום זה יצא על מנת לסיים את החוזה בינה לבן חברת התקליטים סוני מיוזיק אנטרטיינמנט בה הייתה חתומה במשך 9 שנים.

== קידום ==
ב-31 באוקטובר אנסטייז'ה הופיע בתוכנית "Heaven Night Club" עם גרסת הכיסוי של "Army of Me" וביחד עם מספר שירים נוספים. ב-4 בנובמבר באותה השנה, היא התראיינה לתוכנית הרדיו BBC Radio Wales ויומיים לאחר מכן התראיינה גם לתוכנית "Lorraine".

יום לאחר יציאת האלבום, היא התראיינה בשנית בתוכנית הרדיו "BBC Radio 2" ואף ביצעה שם שני שירים. לאחר מכן, היא הופיעה גם בהגרלת הלוטו.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)<ref></ref>
|כסף
|60,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|6 בנובמבר 2015
|תקליטור • הורדה דיגיטלית
|סוני מיוזיק
|<ref></ref><ref></ref><ref></ref><ref></ref>
|}

== קישורים חיצוניים ==

==הערות שוליים==

קטגוריה:אלבומי אוסף מ-2015
קטגוריה:אלבומי אנסטייז'ה
קטגוריה:אלבומי אוסף באנגלית
A 4 App

A 4 App (מוכר כ-A4APP) הוא אלבום ההופעה הראשון של הזמרת-יוצרת האמריקאית אנסטייז'ה.<ref name=":0"></ref> אלבום ההופעה יצא לאור ב-16 בדצמבר 2016, על ידי חברות התקליטים Foureyez הפקות ו-LME רקורדס.<ref name=":0" />

אלבום זה מכיל אוסף של הופעות חיות של הזמרת מתוך סיבוב ההופעות "Ultimate Collection Tour" שהתקיים ב-2016, במטרה לקדם את אלבום האוסף שלה, Ultimate Collection.<ref name=":0" />

== שם האלבום ==
שם האלבום נגזר מדבר אשר אנסטייז'ה עשתה לפני כל הופעה בסיבוב ההופעות: היא העלתה אפליקציה 24 שעות לפני המופע וביקשה מהמעריצים שלה לבחור את השיר שהם הכי היו רוצים שהיא תופיע איתו (כולל שירים שלא יצאו באופן רשמי) והשיר היה נבחר ברוב קולות היה נוסף לרשימת השירים של המופע.

לאפליקציה קראו A App (קיצור של Anastacia App), כשם האלבום.

== רקע ==
בספטמבר 2016, פורסם באתר PledgeMusic כי הזמרת צפויה להוציא לאתר האינטרנט שלה אלבום חדש ודרך האתר המעריצים יוכלו להזמין את האלבום בגרסה חתומה. כחודש לאחר מכן אנסטייז'ה חשפה כי אותו אלבום הוא אלבום הופעה חיה ולמעשה המעריצים יוכלו לבחור את ההופעות שיהיו באלבום, שוב דרך אפליקציה מיוחדת אותה הזמרת העלתה לחנויות האפליקציות.

בנוסף לכך, הזמרת חשפה בשידור חי בפייסבוק כי למעריצים תינתן ההזדמנות לעצב את עטיפת האלבום.

== רשימת רצועות ==

== קישורים חיצוניים ==

==הערות שוליים==

קטגוריה:אלבומי הופעה מ-2016
קטגוריה:אלבומי אנסטייז'ה
קטגוריה:אלבומי הופעה באנגלית
Playtime Is Over

Playtime Is Over (בעברית: זמן המשחק נגמר) הוא המיקסטייפ הראשון של הראפרית הטרינידדית ניקי מינאז'.<ref name=":0"></ref> המיקסטייפ יצא לאור ב-5 ביולי 2007, על ידי חברת התקליטים דירטי מאני רקורדס.<ref name=":0" />

במיקסטייפ מתארחים האמנים הל רד, רד קפה, מורדה מוק, רנסום, גרבי, ליל ויין, אנג'ל דה מר ורו ספיטס.<ref name=":0" />

== רקע ==
אחריי שהוציאה חמישה שירים עם הרכב הראפ The Hoodstars, עזבה מינאז' את ההרכב לטובת הוצאת מוזיקה באופן עצמאי.<ref></ref> כתוצאה מכך, היא החלה להעלות מוזיקה למייספייס וחברה למפיקים מוזיקליים.<ref name=":1"></ref> במקביל, יצרה קשר עם מנכ"ל חברת התקליטים דירטי מאני רקורדס, פנדי.<ref name=":2"></ref>

פנדי החתים את מינאז' בחברת הבת דירטי מאני רקורדס ובעצם החלה להוציא סדרה של אלבומי די וי די בשם "The Come Up". הזמר ליל ויין שמנהל את חברת התקליטים יאנג מאני שם לב למינאז' בזכות "The Come Up" והחתים אותה בחברה שלו.<ref name=":1" /><ref name=":2" />

== הרכב מוזיקלי ==
מינאז' הייתה מעורבת בכל כתיבת השירים במיקסטייפ. מבחינה מוזיקלית, השירים במיקסטייפ הם שירי ראפ וכל האמנים המשתתפים בו הם ראפרים. על מנת ליצור פזמון לכל שיר מינאז' השתמשה באינסטרומנט של אותו שיר. מבחינה לירית, רוב השירים באלבום כוללים משחקי מילים ומילים בעלי אופי זועם כלפי אנשים שלא האמינו ביכולת של מינאז' להיות ראפרית ממין נקבה.

המילים לשירים זכו לביקורות חיוביות שכן הרבה אנשים טענו שהמילים לשירים טובות יותר משירים רגילים שיוצאים לחנויות הדיגיטליות. רוב האינסטרומנטיים באלבום הם סמפולים משירים אחרים ואינסטרומנטיים המקוריים מבוססים על אותו סגנון.

== קישורים חיצוניים ==

== הערות שוליים ==

קטגוריה:מיקסטייפים מ-2007
קטגוריה:אלבומי ניקי מינאז'
קטגוריה:מיקסטייפים באנגלית
דורובנץ

דורובנץ
דורובנץ בתמונה של [[ניקולאה גריגורסקו]]
דורובנץ (ברומנית: dorobanț, ברבים: dorobanți) היה בנסיכויות הרומניות וברומניה הכינוי, שניתן לחייל רגלי שכיר בצבא הלאומי.

המילה מקורה ב-Trabant הגרמנית, שעברה דרך ההונגרית לרומנית.

אזכורים לקיום החיילים האלה מתחילים מ-1657. היחידה פורקה ב-1668, והוקמה מחדש באמצע המאה ה-19. על פי תקנון המדים, שאומץ ב-1873,היו הדורובנצים חלק מיחידות "ההחלפה", ששירתו ברוטציה שבוע בחודש, כשיתר הזמן היו חופשיים לעסוק במשק שלהם. באביב 1877 היו בצבא רומניה 33 בטליונים של דורובנצים.

מדי הדורובנצים היו צריכים להיות פשוטים, מבוססים על לבוש האיכרים ומיוצרים על חשבון החייל מחומרים זמינים לו ומושפעים מהמקובל באזורים השונים של רומניה. הדורובנצים נהגו לחבר לכובעי הפרווה שלהם נוצה של תרנגול הודו, לכן גם כונו "קורקני" (תרנגולי הודו ברומנית).

ישובים, שכונות ואתרים שונים קרוים בשם דורובנץ והטיותיו: דורובנצי, דורובנצו ודורובנצול, כולל שכונה בבירת רומניה, בוקרשט. משוררים רומנים כתבו שירים בהם פיארו את הדורובנץ האלמוני, כפי שעשה גאורגה קושבוק או דורובנץ מסוים, כפי שעשה וסילה אלכסנדרי בשיר "Peneș Curcanul", שהוקדש לדורובנץ קונסטנטין צורקאנו.

== קישורים חיצוניים ==
* [https://dexonline.ro/definitie/dorobanț דורובנץ במילון הרומני - רומני dexonline] 
 
קטגוריה:אנשי צבא רומנים
אלזי (נפה)

אלזי (בטורקית: Elâzığ; בכורדית: Xarpêt) היא נפה במחוז מזרח אנטוליה שבמזרח טורקיה, שטח הנפה 9,383 קמ"ר ובירתה היא העיר אלזי. הנפה נחלקת ל-11 יחידות אדמיניסטרטיביות. בשנת 2020 התגוררו בנפה 587,960 תושבים.

ב-24 בינואר 2020, רעידת אדמה התרחשה באזור.

== כלכלה ==
מבחינה היסטורית ייצרה נפת אלזי כסף, שהופסק לכרות ב-1885. ממשלת טורקיה ניסתה לחדש את המכרות. עם זאת, עלות הדלק והאנרגיה גרמה לסגירת המכרות. בעבר, היה מוקש עשוי מכסף שיוצר ב-1903 בפאלו , כמו פחם. בנוסף, הזהב, הפחם והמלח נמצאים באזורים אחרים בנפה.<ref name=Prothero74></ref>

== ארכאולוגיה ==
אלטינובה היה אתר ארכאולוגי חשוב שנמצא בשנות ה-70 של המאה ה-20. האתר נהרס בעקבות בניית הסכר קבן.

== גלריה ==
<gallery>
קובץ:Karakocan belediye parki.jpg|תצפית של העיירה קאראקוצ'אן 
קובץ:Elazığ.JPG|תצפית של העיר אלזי 
</gallery>

== קישורים חיצוניים ==

* 
<div class="mw-content-ltr">
* [http://www.artieksihaber.com/ Elazig Daily News] 
* [https://web.archive.org/web/20110824134521/http://www.dmi.gov.tr/en-US/forecast-cities.aspx?m=ELAZIG Elâzığ weather forecast information] 
</div>

== הערות שוליים ==

קטגוריה:טורקיה: נפות
איבון קוקריין

איבון קוקריין (באנגלית: Yvonne, Lady Cochrane; 18 במאי 1922 – 31 באוגוסט 2020) הייתה נדבנית, אספנית אמנות, בעלת אזרחות לבנונית, בריטית ואירית. הייתה בת למשפחת סורסוק הלבנונית.

==ביוגרפיה==
נולדה בביירות כבת יחידה לאלפרד מוסה סורסוק ודונה מריה דה-קסנו, בתו של הדוכס ה-7 מקסנו, בן משפחת אצולה איטלקית שבימי הביניים כמה מבני המשפחה מונו כאפיפיורים. אלפרד סורסוק היה סוחר קרקעות, הוא ובני משפחתו מכרו בראשית המאה קרקעות בעמק יזרעאל לגואל האדמות יהושע חנקין. משפחת סורסוק מכרה את האדמות ליהודים חרף התנגדות עזה שהייתה כבר אז לערבים למכירת אדמות למתיישבים היהודים.

קוקריין נישאה בשנת 1946 בביירות לסר דזמונד קוקריין, בן אצולה אירי ששימש כקונסול כללי של אירלנד בלבנון. בשנת 1948, כאשר קמה מדינת ישראל, הייתה קוקריין אזרחית לבנונית—בריטית—אירית וכן בעלת דרכון דיפלומטי, כיוון שבעלה היה דיפלומט. קוקריין ירשה מאמה את האדמות של המשפחה ביפו ובחיפה, ונכסי מקרקעין אלו הוחרמו על ידי האפוטרופוס לנכסי נפקדים לפי חוק נכסי נפקדים ועברו אחר כך לבעלות רשות הפיתוח. גורמים רבים פעלו במשך השנים לשכנע את ממשלות ישראל להכיר בתביעתה של קוקריין להחזיר לה את רכושה. מפני שראו בכך עניין עקרוני, הכרה בכך שקוקריין היא בת למשפחה שאי אפשר לכלול אותה בהגדרה של אויבי ישראל, אף על פי שהמשפחה מתגוררת בארץ הנמצאת במצב מלחמה עם ישראל. גם הואתיקן התערב, וכן מנהיגים ביהדות בריטניה, ביניהם חבר הפרלמנט גרוויל ג'אנר , ראש ועד שליחי הקהילות של יהדות בריטניה.

קוקריין פנתה לשלטונות ישראל בעניין נכסיה לראשונה בשנת 1950. ב-1 בפברואר 1951 נמסרה לה החלטת הוועדה המיוחדת, שהוקמה לפי סעיף 29 לחוק נכסי נפקדים, שלא להמליץ על החזרת נכסיה שהוחרמו. היא חידשה את בקשתה בשנת 1966, ושוב הוחלט לא להחזיר את נכסיה. היא פנתה שוב בשנת 1978 כאשר הפעם ייצג אותה עו"ד חיים הרצוג, יליד אירלנד שהיה אחר כך נשיאהּ השישי של מדינת ישראל. ב-13 במאי 1979 שוב החליטה הוועדה שלא להמליץ בפני האפוטרופוס על שחרור נכסיה. בספטמבר 1979 פנה הרצוג לבג"ץ בשמה של קוקריין, שבינואר 1980 שפסק לטובתה. גם שר החוץ יצחק שמיר, התייחס בחיוב לעתירתה של קוקריין ולבסוף הוועדה המיוחדת המליצה לאפוטרופוס לשלם לה פיצוי כספי עבור נכסי המקרקעין שלה.

נפצעה בפיצוץ בנמל ביירות ומתה מפצעיה ב-31 באוגוסט 2020.

==פילנתרופיה==
קוקריין הייתה נשיאת הוועדה המנהלת ומנכ"לית מוזיאון סורסוק בביירות משנת 1960 ועד 1966. היא הקימה את האגודה להגנת אתרי הטבע והבניינים העתיקים (צרפתית: Association pour la protection des sites et anciennes demeures ; APSAD) בלבנון והייתה נשיאת האגודה משנת 1960 עד 2002. בשנותיה האחרונות עבודתה התמקדה בפרויקטים שביקשו לצמצם את ההגירה מלבנון ולתמוך באנשים בכפרי המוצא שלהם, על ידי יצירת מקורות פרנסה עבורם בתחומי החקלאות, הטקסטיל ועבודות היד. הייתה מעורבת גם בשמירה על הסביבה הטבעית בלבנון ובשימור המורשת האדריכלית והתרבותית הייחודית של המדינה.

==קישורים חיצוניים==
* 

==הערות שוליים==

קטגוריה:נדבניות
קטגוריה:נדבנים אירים
קטגוריה:נדבנים בריטים
קטגוריה:אספניות אמנות
קטגוריה:מנכ"ליות
קטגוריה:בריטיות שנולדו ב-1922
קטגוריה:בריטים שנולדו ב-1922
קטגוריה:בריטיות שנפטרו ב-2020
קטגוריה:בריטים שנפטרו ב-2020
Sucka Free

Sucka Free הוא המיקסטייפ השני של הראפרית הטרינידדית ניקי מינאז'.<ref name=":0"></ref> המיקסטייפ יצא לאור ב-12 באפריל 2008, על ידי חברת התקליטים יאנג מאני.<ref name=":0" /> המיקסטייפ מכיל שיתופי פעולה עם הראפרים: ליל ויין, גוצ'י מיין, ג'יידאקיס, ליל קים ורנסום.

את המיקסטייפ הפיקו מגון מפיקים ביניהם דייבן "פרסטיג'" ונדרפול, שון קומבס, ג'ייד טוד סמית', ויין וכדומה.

== רקע ==
מיקסטייפ זה יצא לאחר שהראפר האמריקאי ליל ויין החתים את מינאז' בחברת התקליטים שלו יאנג מאני.<ref name=":0" /> הוא שימש לה כמנטור לאורך תקופת ההקלטות של המיקסטייפ, תוך שהוא עזר לה להמשיך בקריירת הראפ שלה.

כל השירים שנכללים במיקסטייפ הם גרסאות כיסוי לשירים ישנים שיצאו לפני כן.<ref name=":0" />

== עטיפה ==
עטיפת המיקסטייפ מציגה בתוכה את ליל ויין ואת ניקי מינאז', כשהם על פודיום, מאחורי וילון אדום, כפי שהצטלמו למגזין XXL ול-MTV. כמו כן, מינאז' עונדת שרשרת ועגילים בצבע זהב, תוך שהיא לובשת חולצה אדומה מכופתרת.<ref name=":0" />

תלבושת זו, דומה לזו שהציגה בעטיפת המיקסטייפ הקודם שלה, Playtime Is Over.<ref></ref> ליל ויין לובש בגד אדום ועונד שעון מכסף ושרשראות, תוך שהוא חובש כובע עליו כתוב "יאנג מאני".<ref name=":0" />

== קישורים חיצוניים ==

== הערות שוליים ==

קטגוריה:מיקסטייפים מ-2008
קטגוריה:אלבומי ניקי מינאז'
קטגוריה:מיקסטייפים באנגלית
סוד הגן הנעלם (סרט, 2020)

סוד הגן הנעלם הוא סרט דרמת פנטזיה בריטי משנת 2020 בבימויו של מארק מונדן, המבוסס על הרומן מאותו שם משנת 1911 מאת פרנסס הודג'סון ברנט. הרומן כבר עובד לסרט בעבר (סוד הגן הנעלם, סרט משנת 1993) ויצא גם בגרסת הקלטת ברחבי העולם וכן בישראל.

הסרט יצא לאקרנים בבריטניה ב-17 באפריל 2020, בהפצת StudioCanal.<ref></ref>

בסרט מככבים דיקסי אגריקס, קולין פירת' וג'ולי וולטרס.<ref name="FootnoteI"></ref><ref name="FootnoteJ"></ref><ref name="FootnoteH"></ref><ref name="FootnoteG"></ref> בהפקת סידני קימל.<ref name="FootnoteD"></ref>

== תקציר העלילה ==
סודותיה של אחוזה מבודדת ביורקשייר מתחילים להתגלות על ידי ילדה יתומה שנשלחת להתגורר שם עם דודה.

== צוות השחקנים ==
* דיקסי אגריקס בתפקיד מרי לנוקס
* קולין פירת' כארצ'יבלד קרייבן
* ג'ולי וולטרס כמרת מדלוק
* עדן הייהרסט בתפקיד קולין
* אמיר וילסון בתפקיד דיקון
* אייזיס דייוויס בתפקיד מרתה
* מייב דרמודי כאליס

== הפקה ==
ביוני 2016 הוכרז כי חברת Heyday Films וחברת StudioCanal הצליחו לרכוש את זכויות ההפקה של הספר לגרסת סרט חדשה ושכרו את ג'ק תורן לכתוב את התסריט. <ref>[https://deadline.com/2016/06/david-heyman-studio-canal-the-secret-garden-jack-thorne-paddington-harry-potter-1201768417/ David Heyman And Studio Canal Reteam For Classic Tale ‘The Secret Garden’, Tap Jack Thorne To Adapt]</ref>

בינואר 2018 נקבע כי מארק מונדן יביים.<ref>[https://deadline.com/2018/01/marc-munden-to-direct-the-secret-garden-movie-david-heyman-studiocanal-jack-thorne-1202264528/ Marc Munden To Helm ‘The Secret Garden’ For David Heyman & Studiocanal]</ref> קולין פירת' וג'ולי וולטרס לוהקו באפריל 2018 עם תחילת הצילומים בסוף אותו חודש.<ref name="FootnoteB"></ref><ref>[https://deadline.com/2018/04/colin-firth-julie-walters-cast-the-secret-garden-movie-heyday-studiocanal-cannes-1202378092/ Colin Firth, Julie Walters Discover ‘The Secret Garden’ For Studiocanal, Heyday Films]</ref><ref>[https://deadline.com/2018/05/global-road-digs-the-secret-garden-in-north-american-distribution-deal-cannes-1202389388/ Global Road Digs ‘The Secret Garden’ In North American Distribution Deal – Cannes]</ref> חלק מהסרט צולם ביורקשייר.<ref name="FootnoteF"></ref> הצילומים התרחשו גם בגני איפורד מנור, ליד באת'<ref></ref> ובאתר של גני בודננט, בסמוך לקונווי, שבצפון ויילס.<ref></ref> מיקומי הצילומים כוללים גם את גני טרבה, קורנוול, הגנים סובטרופיים אבוטסברי, דורסט ופאזלווד, יער דין וגני הלמסלי וולד בצפון יורקשייר.

לאחר שנרכש בתחילה להפצה בצפון אמריקה על ידי Global Road Entertainment במאי 2018,<ref name="FootnoteC"></ref> הסרט נרכש על ידי STXfilms במרץ 2019.<ref>[https://deadline.com/2019/03/stxfilms-the-secret-garden-colin-firth-julie-walters-acquisition-1202582032/ STXfilms To Uncover ‘The Secret Garden’ Starring Colin Firth & Julie Walters]</ref><ref name="FootnoteK"></ref>

== קישורים חיצוניים ==

== הערות שוליים ==

קטגוריה:צפון יורקשייר
קטגוריה:סרטים באנגלית
קטגוריה:סרטים בריטיים משנת 2020
קטגוריה:סרטי 2020
VH1 Storytellers

VH1 Storytellers הוא אלבום הופעה של הזמרת האמריקאית אלישה קיז. האלבום יצא לאור ב-25 ביוני 2013, על ידי חברות התקליטים תקליטי RCA.

עם יציאתו נכנס האלבום אל המקום ה-8 במצעד אלבומי הווידאו הבריטי.

==רשימת רצועות==

==קישורים חיצוניים==

== הערות שוליים ==

קטגוריה:אלבומי הופעה מ-2013
קטגוריה:אלבומי וידאו מ-2013
קטגוריה:אלבומי אלישה קיז
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומי חברת RCA רקורדס
השיטפונות בג'קרטה (2020)

בשעות הבוקר המוקדמות של ה-1 בינואר 2020 החלו שיטפונות בג'קרטה, בירת אינדונזיה, ובסביבתה. באותו לילה ירדו כ-400 מילימטר גשם, שגרמו להצפת הנהרות סביב העיר. לפחות 66 בני אדם נהרגו, ו-60,000 בני אדם נעקרו מבתיהם.

מקור ההצפות הוא בגשמי מונסון, שגרמו לנהרות לעלות על גדותיהם. אלה השיטפונות הקשים ביותר באזור מאז שנת 2007, אז ירדו כ-340 מילימטר גשם ונהרגו 80 בני אדם.

==רקע==
שיטפונות חריגים נרשמו בג'קרטה פעמים רבות בעבר , בין השאר בשנים 1621, 1654, 1918, 1942, 1960, 1976, 1996, 2002, 2007 ו-2013. אחד הגורמים לשיטפונות הוא שחלק ניכר מהעיר, כ-240 קמ"ר, נמצא מתחת לפני הים. השיטפונות החמורים ביותר מתרחשים כאשר יורד גשם רב בזמני גאות, אז פני הים עולים וביחד עם מי הגשם הניגרים הם מציפים את האזורים הנמוכים בעיר.

השפעת השיטפונות קטלנית במיוחד עקב גידול האוכלוסייה בעיר, תכנון בנייה לקוי, וחוסר ידע על דרכי התמודדות עם שיטפונות בקרב תושבי העיר וגורמי הממשל באינדונזיה.

שינויי אקלים באינדונזיה גורמים לכך ששכונות ג'קרטה הממוקמות מתחת לפני הים ממשיכות לשקוע בקצב של 9 אינץ' בשנה, עקב פליטת גזי חממה בשילוב עם שאיבה לא מבוקרת של מי תהום. על פי אחת ההערכות, עד שנת 2050 צפויים להיות 95% משטחי צפון ג'קרטה מתחת לפני הים.

==השפעת השיטפונות==
לאחר הגשם של 1 בינואר נפתחו רוב שערי הוויסות שהותקנו למניעת שיטפונות. ממשלת אינדונזיה פתחה לנסיעה חופשית את כל כבישי האגרה סביב ג'קרטה, כדי לאפשר לתושבים באזורים המוצפים להיחלץ.

באזורים רבים בעיר הגיע מפלס המים ל-30 עד 200 ס"מ. במספר שכונות במזרח העיר מפלס המים הגיע לשיא של ארבעה מטרים. יותר מ-397,000 תושבים פונו לשכונות בטוחות יותר ולמקלטים. חלקים רבים של העיר נותרו ללא תנועת רכבות וללא חשמל.

תשתיות תחבורה רבות שובשו, בהן הרכבת הקלה, מוניות, רכבות וכבישי אגרה. נמל התעופה הבינלאומי סוקרנו-האטה המשיך לפעול כרגיל, אך נמל תעופה נוסף נסגר למספר שעות עקב נזקי הצפה במסלולי ההמראה.

==קורבנות==
ב-6 בינואר 2020 דווח כי מניין ההרוגים הוא 66 בני אדם, בשל מפולות, היפותרמיה, טביעה והתחשמלות.

==תגובות==
מטוסי זריעת עננים הוזנקו לאזור בניסיון להפיג את הגשם הכבד.

מושל מחוז ג'קרטה, אניס בסוואדן, ציין כי הממשל המחוזי יסייע לכל מי שנפגע מהשיטפונות. כמו כן מתוכננים סכר ותשתיות חדשות המיועדות למנוע הצפות חוזרות. גם נשיא אינדונזיה, ג'וקו וידודו, אמר שהממשלה תסייע לבנות מחדש את כל התשתיות הנדרשות למניעת הצפות.

משרד החוץ של טורקיה הודיע כי הוא עומד בסולידריות מלאה עם תושבי אינדונזיה ומוכן לספק כל סיוע שיידרש.

==הערות שוליים==

קטגוריה:אסונות טבע ב-2020
קטגוריה:אסיה: שיטפונות
קטגוריה:אינדונזיה: אסונות טבע
טמפו (מבנה)

שמאל
טמפו ("פונדק" בקצ'ואה) היו מבנים ששימשו בתרבות האינקה כתחנות דרכים לצרכים צבאיים ומנהליים. הטמפו נפרסו לאורך מערכת הדרכים של האינקה, ושימשו כתחנות לינה והצטיידות עבור בעלי תפקידים מטעם השלטון. תחזוקת הטמפו נעשתה על ידי מגויסים מקרב האוכלוסייה המקומית כחלק משירות החובה שהוטל עליהם (מיט'ה).

הטמפו עמדו לרשות פקידי הממשל והכילו מזון וקיפו.

האינקה בנו רבים מהטמפו בד בבד עם שדרוג מערכת הדרכים במהלך תקופת שלטונו של טופאק אינקה יופאנקי בין השנים 1471–1493. לפי הערכות החוקרים נבנו מעל 2,000 מבני טמפו.

== מאפיינים ==
למבני הטמפו היו סוגים שונים ומגוון רחב שנבעו מתפקידים שונים אותם נועדו לבצע. חלק מהמבנים תפקדו כתחנות דרכים פשוטות ובמינימום הכילו אמצעי הלנה, בישול וממגורות (קולקה). חלק מוקמו בתוך ערים וסיפקו לנוסעים דיור זמני. חלק מהטמפו, שתפקדו כמרכזים מנהליים, היו כה גדולים שקשה להבדיל בינם לבין כפר קטן. האדריכלות של המבנים וכן עדויות כתובות מעידים על כך שגודלם נגזר בראש ובראשונה ממספר האנשים אותם הם נועדו להלין.

גם השימושים של הטמפו נבעו מגודלם ומהאמצעים שהכילו. לכל טמפו הייתה יכולת לשרת בעלי תפקידים שונים. הקטנים שבהם שימשו כתחנות ממסר עבור שליחים (צ'סקי). ככל שהטמפו היו גדולים יותר, כן היה ביכולתם לשרת מגוון רחב יותר של בעלי תפקידים: טמפו גדולים מאוד יכלו לספק צרכים של יחידות צבאיות בתנועה, לשמש כמרכזי מינהל אזוריים ולהלנת פמליות של פקידים רמי דרג.

בנוסף לאספקת צרכים של נוסעים, נמצאו בטמפו גדולים גם מתקנים לשימוש בעלי מלאכה כקדרים ואורגים, אמצעי פולחן, עדויות לפעילות ציד, פעילות כרייה ועיבוד של עלי קוקה.

קטגוריה:אינקה
קטגוריה:פרו: אתרים ארכאולוגיים
Here (אלבום של אלישה קיז)

Here הוא אלבום האולפן השישי של הזמרת האמריקאית אלישה קיז. האלבום יצא לאור ב-6 בנובמבר 2016, על ידי חברת תקליטים תקליטי RCA. מתוך האלבום יצא הסינגל "In Common", אשר הצליח לכבוש את פסגת מצעד שירי הדאנס קלאב.<ref name="billboard.com"></ref>

עם יציאתו נכנס האלבום אל המקום השני במצעד הבילבורד 200.<ref name="billboard.com"/>

==רקע והפקה==
האלבום הופק על ידי מפיקים כדוגמת אלישה קיז, מארק באטסון ופארל ויליאמס.<ref></ref> בממלכה המאוחדת, יצא לאור האלבום ב-4 בנובמבר 2016, בשלושה פורמטים: תקליטור, הורדה דיגיטלית והזרמת מוזיקה, וכך גם בארצות הברית.<ref></ref>

האלבום נכלל ברשימת אלבומי ה-R&B\היפ הופ של שנת 2016, שנערכה על ידי מגזין הבילבורד.<ref></ref>

==רשימת רצועות==

==קישורים חיצוניים==

== הערות שוליים ==

קטגוריה:אלבומי אלישה קיז
קטגוריה:אלבומים באנגלית
קטגוריה:אלבומים שהופקו על ידי סוויז ביטס
קטגוריה:אלבומים שהופקו על ידי פארל ויליאמס
קטגוריה:אלבומי חברת RCA רקורדס
The Element of Freedom

The Element of Freedom הוא אלבום אולפן הרביעי של הזמרת-יוצרת האמריקאית אלישה קיז. האלבום יצא לאור ב-11 בדצמבר 2009, על ידי חברת תקליטים ג'יי רקורדס. מתוך האלבום יצא הסינגל "", שזכה להצלחה בארצות הברית.<ref></ref>

עם יציאתו נכנס האלבום אל המקום השני במצעד הבילבורד 200.<ref></ref>

== רקע ==
בין שנת 2010 לשנת 2019 פרסם מגזין הבילבורד את רשימת האלבומים הטובים ביותר של העשור השני של המאה ה-21, בה התברג האלבום במקום ה-148.<ref></ref> ברשימה של חברת המצעדים הרשמית התברג במקום ה-63.<ref></ref>

איגוד תעשיית ההקלטות האמריקאי העניק לאלבום את תואר הפלטינה על מכירות של למעלה ממיליון עותקים במדינה.<ref></ref>

== רשימת רצועות ==

==קישורים חיצוניים==

== הערות שוליים ==

קטגוריה:אלבומי אלישה קיז
קטגוריה:אלבומים באנגלית
קטגוריה:אלבומים שהופקו על ידי ג'ף באסקר
קטגוריה:אלבומים שהופקו על ידי טובי גד
קטגוריה:אלבומים שהופקו על ידי סוויז ביטס
קטגוריה:אלבומי זהב באוסטרליה
קטגוריה:אלבומי חברת ג'יי רקורדס
הרי הורליק

הרי הורליק (באנגלית: Horlick Mountains) הם רכס הרים בהרים הטראנס-אנטארקטיים, שבאנטארקטיקה.

לפי כמה מההגדרות הרי הורליק כוללים את רכס אוהיו, גבעות לונג ואת רכס ויסקונסין.

לפי הגדרה מצרה יותר ההרים כוללים את מזרח הרי המלכה מוד, ואת החלק המרכזי של רכס ויסקונסין.

יש הכוללים את הרי ת'יל בהרי הורליק.

ההרים מתנשאים לגובה של 3,940 מטרים מעל פני הים (בהר פאורה).

שטח רכס ההרים 30,310 קמ"ר.

== היסטוריה ==
=== גילוי ומיפוי ההרים ===

ההרים נראו מרחוק על ידי משלחת ריצ'רד בירד (אשר חקר את אנטארקטיקה בין השנים 1933–1935):
* ההרים נצפו מהאוויר לראשון על ידי קנט ל. ראוסון (Kennett L. Rawson), בטיסתו ב-22 בנובמבר 1934;
* ההרים נראו בשנית על ידי קווין בלקבורן (Quin Blackburn) בדצמבר 1934.

חלקים מרכס ויסקונטסין מופו בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בין השנים 1946–1947.

ההרים מופו על ידי התוכנית האנטארקטית של ארצות הברית בהתבסס על תצלומי אוויר שצולמו על ידי צי ארצות הברית בין השנים 1959–1964.

=== מקור השם ===

שמם של ההרים ניתן להם על ידי ריצ'רד בירד.

בירד קרא להרים על שמו של ויליאם הורליק (William Horlick), יצרן מזון שתמך במשלחתו של בירד שנערכה בין השנים 1933- 1935.

== לקריאה נוספת ==

<div class="mw-content-ltr">• Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 201</div>

<div class="mw-content-ltr">• Edmund Stump, [https://books.google.co.il/books?id=tS-GueGKj68C&pg=PA166&lpg=PA166&dq=%22Horlick+Mountains%22&source=bl&ots=5cIAhIc1KG&sig=ACfU3U1XH6gdagKf3yw26C6GQFf8k6sg6A&hl=en&sa=X&ved=2ahUKEwidj7O6rJ_nAhVDhqQKHblNByE4FBDoATAFegQIChAB#v=onepage&q=%22Horlick%20Mountains%22&f=false The Ross Orogen of the Transantarctic Mountains], P 166</div>

<div class="mw-content-ltr">• R. L. Oliver, P. R. James, J. B. Jago, [https://books.google.co.il/books?id=KE3wCs13g7IC&pg=PA94&lpg=PA94&dq=%22Horlick+Mountains%22&source=bl&ots=j429VKu5Su&sig=ACfU3U3xXnDxkzVaSkUtpgfYp_mj7BGkfQ&hl=en&sa=X&ved=2ahUKEwidj7O6rJ_nAhVDhqQKHblNByE4FBDoATAAegQICBAB#v=onepage&q=%22Horlick%20Mountains%22&f=false Antarctic Earth Science], P 94</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:6989 הרי הורליק] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=6599&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי הורליק] באתר הגאזט האנטארקטי המשווה SCAR של ממשלת אוסטרליה
* [https://www.peakbagger.com/range.aspx?rid=814 הרי הורליק] באתר peakbagger
* [https://www.wisconsinhistory.org/Records/Image/IM23700 תצלום של הרי הורליק]
* [https://www.yr.no/place/Antarctica/Other/Horlick_Mountains/long.html תחזית מזג אוויר עדכנית ארוכת טווח עבור הרי הורליק]
** [https://www.meteoblue.com/en/weather/current/horlick-mountains_antarctica_6635133 תחזית מזג אוויר עדכנית עבור הרי הורליק]

== הערות שוליים ==

הורליק
הורליק
הורליק
ThreatConnect

ThreatConnect היא חברת אבטחת מידע אמריקאית, העוסקת בפיתוח תוכנה לניתוח איומי אבטחת מידע באופן מקוון.

החברה נוסדה בשנת 2011 בשם Cyber Squared Inc, על ידי אדם וינסנט (Adam Vincent), ריצ'רד בארגר (Richard Barger), אנדרו פנדרגאסט (Andrew Pendergast) ולי רייצ'ל (Leigh Reichel) במטרה לספק שירותי מודיעין שיסייעו בהגנה מפני התקפות קיברנטיות.

== גיוס הון ==
* בשנת 2014 קיבלה החברה מימון בסך של כ-4 מיליון דולר.
* בשנת 2015 קיבלה החברה מימון נוסף בסך של כ-16 מיליון דולר.

== הבחירות לנשיאות ארצות הברית 2016 ==
* בחודש יולי 2016 פרסמה החברה כי הדלפת הודעות הדואר האלקטרוני של הוועדה הדמוקרטית הלאומית, בזמן הבחירות לנשיאות ארצות הברית, נעשו על ידי ארגוני לוחמת סייבר רוסי המזוהים בשם Fancy Bear ו-Cozy Bear.

== ראו גם ==
* לוחמת רשת
* טרור קיברנטי

== קישורים חיצוניים ==
* 

== הערות שוליים ==

קטגוריה:חברות אבטחת מחשבים אמריקאיות
קטגוריה:חברות תוכנה אמריקאיות
קטגוריה:התערבות רוסיה בבחירות לנשיאות ארצות הברית ב-2016: גופים
משה שפירא (עפרה)

הרב משה כהנא שפירא (שבט תרצ"ה, 5 בינואר 1935 – ח' באדר ב' תשע"ט, 15 במרץ 2019) היה מייסד מדרשת שובה, יחד עם רעייתו רבקה שפירא.

==ביוגרפיה==
נולד בירושלים לדוד וגולדה שפירא. למד בת"ת "יבנה", ולאחר מכן עבר לבית הספר הממלכתי דתי "מוריה", שם גם פגש את חברו הרב עדין שטיינזלץ. בשנת תש"ט התחיל ללמוד בישיבת "תורה ומלאכה" בכפר אברהם.

בצעירותו סבל מצליעה קלה. ניתוח שעבר כדי להיטיב את מצבו נכשל, והחמיר את הצליעה אותה נשא עמו כל חייו.

בשנת תשי"א הקים יחד עם הרב עדין שטיינזלץ את "אחוות שלהבתי-ה" שכונתה גם "חבורת השלהבת". החבורה חשה שהיא נושאת בשורה חדשה, שהם הגדירו כ"שיבה אל יהדות ארצישראלית ברוח החסידות". העולם היהודי שראו סביבם נתפס בעיניהם כמיושן וארכאי, ותפקידו של הארגון שהקימו היה "לגלות לעולם את האמת".

בשנת תש"כ (1960) נישא לרבקה לבית שנור, אותה הכיר במסגרת חבורת השלהבת.

בשנים שלאחר נישואיהם התגוררו בשכונת קריית משה בירושלים ור' משה התקרב לחוגי מרכז הרב. לאחר מלחמת יום הכיפורים החל ללמד יחד עם רבקה במכון אורה לבנות. במכון זה לימדו הזוג שפירא שנים ארוכות, כאשר רבקה משמשת כמרכזת המכון. בשנים אלו הוקמה ההתנחלות הישראלית "עפרה" ומשפחת שפירא הצטרפה למתנחלים וקבעה במקום את ביתה<ref></ref>.

בשנת תשמ"ד, ייסד הזוג שפירא את מכון "שובה" לבנות ביישוב החדש עפרה, המדרשה העל תיכונית הראשונה לבנות, מוסד שעצם מתכונתו היה פריצת דרך ותוכנית הלימודים שלו שאפה להעניק לבנות 'תורת חיים' שמקורותיה בחסידות ובלימוד עיוני בכתביו של הרב קוק.

במשך שנים רבות לימד במכללה ירושלים.

הקמת חבורת השלהבת ולאחר מכן מדרשת שובה נחשבת בעיני רבים כמבשרת הנאו-חסידות בציבור הדתי-לאומי<ref></ref><ref></ref>.

נפטר ביום שישי ח' באדר ב תשע"ט, ונקבר בבית העלמין בעפרה למחרת במוצאי שבת.
בלוויה השתתפו אלפים, וזו הייתה הלוויה הראשונה בה נישאו ההספדים בבית הכנסת של היישוב<ref>כך ציין הרב אבי גיסר, רב היישוב, בהספדו.</ref>.

==משפחתו==
לרב משה שפירא נולדו שבעה ילדים, הבכור שבהם - אברהם, נפטר בגיל 8 מסרטן. בין בניו נמנים הרב יהושע שפירא ראש ישיבת ההסדר רמת גן, הרב יצחק שפירא ראש ישיבת עוד יוסף חי, ומתניה שפירא סמנכ"ל מועצת יש"ע. בתו זהבה נשואה לישעיהו גנץ, בנו של הרב משה גנץ (אחיו של הרב חיים גנץ).

==ספרים שכתב==
* פניני שפת אמת על התורה, עפרה
* פניני שפת אמת על ימים נוראים, עפרה

==קישורים חיצוניים==
* 
* 
* 
* 
* 

==הערות שוליים==

קטגוריה:עפרה: אישים
קטגוריה:רבני הציונות הדתית
קטגוריה:סגל מכללה ירושלים
קטגוריה:ישראלים שנולדו ב-1935
קטגוריה:ישראלים שנפטרו ב-2019
חריצות

חריצות היא התנהגות המאפיינת אדם שמבצע את מטלותיו בזריזות ובהתמדה, כמו עבודה או לימודים, וממעיט מנוחה. החריצות הפוכה לעצלנות. אדם שיש לו נטייה לחריצות מכונה "חרוץ" ובנוסף גם "שקדן". חריצות כתכונה נתפסת כחיובית בצורה אוניברסלית ואפשר למצוא לה התייחסויות במקורות של דתות רבות.

בפסיכולוגיה חריצות מתקשרת לדימוי עצמי, למשל בפסיכולוגיית האגו "ילד שמתקשה בלימודים יהיה פחות מקובל. החריצות מתבטאת בהישגים, הנחיתות היא מול העצמי ומול החברה."
== ביהדות ==
חריצות, התמדה ושקידה הן מידות חשובות ביהדות ונתפסות באור חיובי במרבית המקרים. למשל:

בספר משלי "יַד חָרוּצִים תִּמְשׁוֹל" ~ פרק יב, פסוק כד
בספר יהושע: .

חריצות נתפסת כתכונה באדם ולכן יכולה להיות מופנית לטוב ועשיית מצוות אך יכולה היא גם להיות מופנית לעבירות, כמו שהרמב"ם על אבות ב משנה יא מבאר
"אמר שחריצות לממון ורוב התאוה ורוע הנפש והוא חולי המרה השחורה שיביא האדם למאוס ראות עיניו וישנאהו..."

== בנצרות ==
בברית החדשה ישו [http://www.knollwoodchurch.org/yr2018/c09_diligence_of_jesus.html מתואר] כאדם חרוץ, הוא בעצמו מורה ומכוון את חסידיו לפעול בחריצות, שנתפסת כמאמץ מצד הפרט לחיות ולפעול מתוך אמונה וביטחון באלוהים.
"וחפצנו שכל-אחד מכם ישקד להיות נכון לבו בתקוה עד-הקץ: שלא תעצלו כי אם-תלכו בעקבות יורשי ההבטחות באמונה וארך נפש" [http://www.kirjasilta.net/ha-berit/Ivr_ln.6.html איגרת אל-העברים פרק ו]

== ראו גם ==
* פסיכולוגיה
* התמדה (לימוד תורה)

== קישורים חיצוניים ==

* [http://www.knollwoodchurch.org/yr2018/c09_diligence_of_jesus.html חריצות בנצרות]
* [https://snirnoak.wordpress.com/?s=חריצות חריצות בפסיכולוגיית האגו]

קטגוריה:התנהגות האדם
The Vault Playlist, Vol. 1

The Vault Playlist, Vol. 1 הוא המיני-אלבום הראשון של הזמרת האמריקאית אלישה קיז. המיני-אלבום יצא לאור ב-7 באפריל 2017, על ידי חברת תקליטים תקליטי RCA.<ref name=":0"></ref> במיני-אלבום ישנה גרסה אקוסטית ללהיט "No One".<ref name=":0" />

בנוסף לכך, ישנה גרסת פסנתר לשיר "If I Ain't Got You".<ref name=":0" />

==רקע והפקה==
המיני-אלבום הופק על ידי אלישה קיז וקארי ברות'רס ג'וניור.<ref name=":0" /> מגזין הרולינג סטון התייחסו למיני-אלבום באחת מן הביקורות שלו.<ref></ref>

==רשימת רצועות==

==קישורים חיצוניים==

== הערות שוליים ==

קטגוריה:מיני-אלבומי בכורה מ-2017
קטגוריה:אלבומי אלישה קיז
קטגוריה:מיני-אלבומים באנגלית
קטגוריה:מיני-אלבומי חברת RCA רקורדס
הרי רואן

הרי רואן (באנגלית: Rouen Mountains) הם רכס הרים נישא, בצפון האי אלכסנדר, שבאנטארקטיקה.

גובהו של הרכס ההרים 2,800 מטרים מעל פני הים (בהר פריז).

אורכו של רכס ההרים 60 קילומטרים בכיוון צפון-מערב - דרום-מזרח (בין הר באיון ל-רמת קייר ול-הר קופולה).

ברכס ההרים מצוייות כמה מהפסגות הגבוהות ביותר באי אלכסנדר (הפסגות הגבוהות ביותר האחרות מצויות ברכס דאגלס הסמוך.

== היסטוריה ==
=== גילוי ומיפוי ההרים ===

ההרים מופו על ידי המשלחת הצרפתית הרביעית לאנטארקטיקה (שנערכה בין השנים 1908–1910), בפיקודו של ז'אן-באטיסט שארקו.

שארקו סבר שהקצה הדרומי של ההרים הוא הר פריז, ואולם מיפוי שנערך על ידי סקר שטחי חסות איי פוקלנד, בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948, הראו כי רכס ההרים מתמשך לכיוון דרום-מזרח עד הר קופולה. אזור דרומי-מזרחי זה נסקר על ידי סקר שטחי חסות איי פוקלנד בשנת 1948, ומופה בהתבסס על תצלומי לוויין שצולמו על ידי ארצות הברית בין ינואר 1974 ופברואר 1975.

=== מקור השם ===

שארקו קרא להרים "מסיב רואן" על שמה של העיר רואן שבצרפת.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=6ASyUn0hRf4C&pg=PA205&lpg=PA205&dq=%22Rouen+Mountains%22&source=bl&ots=uVzZzNKH7Z&sig=ACfU3U1zW-57hm2A2LI0FOhnaWCQUqOkbQ&hl=en&sa=X&ved=2ahUKEwjnibeNvJ_nAhXCjqQKHc1eCs84ChDoATABegQICRAB#v=onepage&q=%22Rouen%20Mountains%22&f=false Sailing Directions for Antarctica: Includes Islands South of Latitude 60°], P 205</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:12951 הרי רואן] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=12406&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי רואן] באתר הגאזט האנטארקטי המשווה SCAR של ממשלת אוסטרליה
* [https://www.meteoblue.com/en/weather/14-days/rouen-mountains_antarctica_6624419 תחזית מזג אוויר עדכנית ארוכת טווח עבור הרי רואן]
* [https://mapcarta.com/25594516 מפת אזור הרי רואן]

== הערות שוליים ==

רואן
הר פריז (אנטארקטיקה)

הר פריז (באנגלית: Mount Paris) או הר פריס הוא הר נישא, בהרי רואן, שבצפון האי אלכסנדר, שבאנטארקטיקה.

ההר ממוקם 7 קילומטרים דרומית מזרחית להר בייון.

גובהו של ההר 2,800 מטרים מעל פני הים (והוא הגבוה בהרי רואן, והשלישי בגובהו בהרי האי אלכסנדר).

ההר מתנשא לגובה של 1,932 מטרים מעל סביבתו.

== היסטוריה ==
=== גילוי ומיפוי ההרים ===

ההרים מופו על ידי המשלחת הצרפתית הרביעית לאנטארקטיקה (שנערכה בין השנים 1908–1910), בפיקודו של ז'אן-באטיסט שארקו.

ההר נצפה בשנית בשנת 1936 על ידי המשלחת הבריטית אל ארץ גרהאם. אשר סברה כי מדובר ברכס הרים, ואולם מיפוי שנערך על ידי סקר שטחי חסות איי פוקלנד, בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948, הראו כי מדובר בהר בודד. אזור זה נסקר על ידי סקר שטחי חסות איי פוקלנד בשנת 1948, ומופה בהתבסס על תצלומי לוויין שצולמו על ידי ארצות הברית בין ינואר 1974 ופברואר 1975.

=== מקור השם ===

שארקו קרא להרים על שמה של העיר פריז בירת צרפת.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:11361 הר פריז] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=110502 הר פריז] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=10899&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר פריז] באתר הגאזט האנטארקטי המשווה SCAR של ממשלת אוסטרליה
* [https://www.peakbagger.com/peak.aspx?pid=12046 הר פריז] באתר peakbagger

== הערות שוליים ==

פריז